บากะมาจิเมะ

บากะมาจิเมะ (;  "บากะอย่างจริงจัง") เป็นเพลงญี่ปุ่นโดยศิลปินคู่ฮิปฮอป ครีปปีนัตส์, โปรดิวเซอร์และนักดนตรี อายาเซะ และนักร้อง-นักแต่งเพลง ริระ อิกูตะ จากสตูดิโออัลบั้มอ็องซอมเบิลเพลย์ สตูดิโออัลบั้มลำดับที่สามของครีปปีนัตส์ซึ่งออกใน ค.ศ. 2022 เพลงนี้เผยแพร่เป็นซิงเกิลครั้งแรกเมื่อวันที่ 20 มีนาคม ค.ศ. 2022 ในสังกัดวันเนชันและโซนี่มิวสิกแอสโซซิเอตทิดเรเคิดส์ และใช้เป็นเพลงประกอบละครเวที อาโนะโยรุโอะโอโบเอะเตรุ ฉลองครบรอบ 55 ปีรายการวิทยุ ออลไนต์นิปปอน

 เบื้องหลัง 
เมื่อวันที่ 21 ธันวาคม ค.ศ. 2021 ได้มีการประกาศว่าศิลปินคู่ฮิปฮอปครีปปีนัตส์ซึ่งรับหน้าที่ดำเนินรายการวิทยุ ออลไนต์นิปปอนซีโร และศิลปินคู่โยอาโซบิ (อายาเซะ และริระ อิกูตะ) ซึ่งรับหน้าที่ดำเนินรายการวิทยุออลไนต์นิปปอนเอกซ์ จะร่วมกันแต่งเพลงประกอบละครเวทีฉลองครบรอบ 55 ปีของรายการออลไนต์นิปปอนซึ่งมีชื่อว่า อาโนะโยรุโอะโอโบเอะเตรุ (;  "จดจำคืนนั้น") นำแสดงโดยยูได ชิบะและฮิการุ ทากาฮาชิ และออกอากาศเมื่อวันที่ 20 และ 27 มีนาคม ค.ศ. 2022 สมาชิกของโยอาโซบิทั้งสองคนเลือกที่จะใช้ชื่อตัวเองในผลงานนี้แทนชื่อวงเนื่องจากไม่ใช่เพลงที่ดัดแปลงมาจากบทประพันธ์ใด ๆ

ต่อมาเมื่อวันที่ 15 มีนาคม ค.ศ. 2022 พวกเขาได้ประกาศตั้งชื่อเพลงนี้ว่า "บากะมาจิเมะ" และเปิดเผยปกซิงเกิล ซิงเกิลนี้มีกำหนดเผยแพร่ในวันที่ 20 มีนาคมพร้อมกับมิวสิกวิดีโอประกอบ ซึ่งเพลงนี้ได้เผยแพร่ต่อสาธารณะเป็นครั้งแรกทางรายการวิทยุทั้งสองรายการที่ศิลปินแต่ละคู่ดำเนินรายการในวันเดียวกัน เนื้อเพลง "บากะมาจิเมะ" เขียนโดยสมาชิกทั้งสองของครีปปีนัตส์ (ดีเจมัตสึนางะและอาร์-ชิเต) ร่วมกับอายาเซะเพื่อเป็น "เพลงสดุดีมนุษย์" เพื่อสรรเสริญเหล่าบากะผู้พยายามทำหน้าที่ของตนอย่างดีที่สุด

 ชาร์ต 
+  ชาร์ต (2022) อันดับสูงสุด  บิลบอร์ดเจแปนฮอต 100 38  ออริคอนคอมไบน์ซิงเกิล 50

 การรับรอง 

 การเผยแพร่ 
+  ภูมิภาค วันที่ รูปแบบ สังกัด อ้างอิง หลายพื้นที่ 20 มีนาคม ค.ศ. 2022   

 อ้างอิง 

 แหล่งข้อมูลอื่น 


หมวดหมู่:ซิงเกิลในปี พ.ศ. 2565
หมวดหมู่:เพลงในปี พ.ศ. 2565
หมวดหมู่:เพลงเจป็อป
หมวดหมู่:เพลงภาษาญี่ปุ่น